Saota janonejeein lanajeeca Fasocoa janonaane janate,
nii oo caje niicha ichatei Lasaro coaraa cue Jesoso naain Betaniau.
Nii janate cuu beseta bana rijijieein Jesoso coroaateeure,
raaoti lenone que.
Lasaro bai Maratate,
acaauru rai lenone lauriae.
Nii jana litoro cataaun uujoaain erene jujui coreti uhaain,
que Cana Coaunera Calaohi Jesoso tijia rujuaain,
couturiji que jacoraa Marihane jana,
juujijiaain bijiihaque nii loreri asajai.
Nii jaunte:
“Chanuna nichata fashai janoniane amihanenaa core tocohaneein necoretelanaala aihure,
cairicheihuru coroatajanenanichaae”,
nae nii canacaanu lechoonca coroataja Simoon calaohi Jodasi Isacariote,
nii Jesoso colurujueranu.
Coatiha esinae rauhijiriin cairicheihuru coroatajanena jerihane caaun aitohi.
Asijiautonihana jaunte aite,
nechu jataain aca nii coriqui raane jerena caaun.
Aca canacaanu coriqui beraichaneein nihana jaun raotojoeein basijiauhane coinate aite.
Niritoha Jodasine janate:
“Coa reroecaa.
Cajabereeo rucuhecuruha najaannu que niicha rucujuei nihana jaunte ichae.
Cairicheihuru coroatajanena jereeinete,
nereein inoaenlu netojoeein arajiin cairicheihuru.
Coatiha inoaelu netojoeein cau nerinaaunni inara aina”,
nae Jesoso.
Nii baihate,
Betaniau niha Jesosone coitucuuriin coaraa cuure Jorioocuru.
Coatiha acaacha coaraa aihuruhi.
Lasaro nii oo caje niicha ichatei coaracuruhane coinane maajeeinte aihure.
Nii jaunte ita suujua rijitojoeein,
ita suujuau tacaain,
“Chatohaneeinte acaentonai sohin jaonaaneeineta”,
naain
nii Lasaro netonai que necosuujuaaure batirichuru curuaanaacuru.
Ohane jana ichatiha Jesosone coaraain esenetaauruha le lauriin Jorioocuru,
acaauru jianeeinne jaun.